ემილია კლარკი

ემილია იზაბელ იუფიმია როუზ კლარკი (; დ. 23 ოქტომბერი, 1986, ლონდონი, ინგლისი, გაერთიანებული სამეფო) — ინგლისელი მსახიობი. ლონდონში დაბადებული და ბერქშირში გაზრდილი კლარკი, სწავლობდა ლონდონის დრამის ცენტრში და მონაწილეობას იღებდა რიგ სპექტაკლებში. მისი სატელევიზიო დებიუტი შედგა ბრიყანულ სერიალში „ექიმები“, სადაც ერთ-ერთი ეპიზოდის მოწვეული მსახიობი გახდა. 2010 წელს, კლარკი ჟურნალ „ “-ის მიერ, ბრიტანეთის ამომავალ ვარსკვლავად დასახელდა, რომელიც მიენიჭა ტელეარხ -ის ფილმში „ტრიასული შეტევა“ (2010) როლისთვის.

კლარკი ცნობილი გახდა და აღიარება მოიპოვა 2011 წელს, როდესაც დეინერის ტარგარიენის როლი შეასრულა -ის სერიალში „სატახტოთა თამაში“ (2011-დღემდე), რომელმაც კრიტიკოსების დადებითი შეფასება მოიპოვა. კლარკი ნომინირებულიყო ემის სამ ჯილდოზე: დრამის ჟანრის სერიალში დამხმარე მსახიობი“ და ორი ჯილდო „კრიტიკოსთა რჩეული დრამის ჟანრის სერიალში დამხმარე მსახიობი“, სხვა ჯოლდოებთან ერთად.

კლარკის დებიუტი ბროდვეიზე 2013 წელს შედგა, როდესაც იგი ჰოლი გოულაითის როლი შეასრულა სპექტაკლში „საუზმე ტიფანისთან“. 2015 წელს, იგი ჟურნალ „-ის“ მიერ, „ყველაზე სექსუალურ ქალად“ დაასახელა. კლარკი ასევე ცნობილია თავისი როლებით ფილმში „ტერმინატორი: გენეზისი“ (2015), როგორც სარა კონორი და როგორც ლუიზა კლარკი ფილმში „მე სანამ შენ შეგხვდებოდი“ (2016).

ადრეული წლები
ემილია იზაბელ იუფიმია როუზ კლარკი დაიბადა 1986 წლის 23 ოქტომბერს ლონდონში და გაიზარდა ბერქშირში. მამამისი (გარდაიცვალა 2016 წლის 10 ივლისს), თეატრის ხმის ინჟინერი იყო ვულვერჰემპტონიდან, უესტ-მიდლენდსიდან. დედამისი, ჯენიფერ კლარკი, საქველმოქმედო ორგანიზაციის -ის დირექტორია. ჰყავს უფროსი ძმა. კლარკი, მსახიობობის მიმართ ინტერესი სამი წლის ასაკში გამოავლინა, როდესაც ნახა მიუზიკლი „ “-ი, სადაც მამამისიც მუშაობდა. უმაღლესი განათლება მიიღო ლონდონის დრამის ცენტრში, რომელიც 2009 წელს დაასრულა.

კარიერა
კლარკის ადრეული ნამუშევრებია: ორი პიესა სენტ-ედვარდში, მისი ერთ-ერთი პირველი როლი სატელევიზიო ფილმში იყო ლონდონის უნივერსიტეტის სტუდენტების მიერ გადაღებული მოკლემეტრაჟიანი ფილმი. მისი პირველი სატელევიზიო როლი სერიალში იყო სასკია მაიერის როლი 2009 წლის ბრიტანულ სერიალში „ექიმები“ და სავანაჰის როლი 2010 წლის -ის ფილმში „ტრიასული შეტევა“. ჟურნალ „ “-მა იგი ბრიტანეთის ამომავალ ვარსკვლავად დაასახელა.

2010 წელს, კლარკი შეირჩა დეინერის ტარგარიენის როლზე -ის ფენტეზის ჟანრის სერიალში „სატახტოთა თამაში“, რომელიც ჯორჯ მარტინის „ყინულისა და ცეცხლის სიმღერის“ წიგნების სერიის ეკრანიზაციაა. კლარკი, ბრიტანელი მსახიობი ტამზინ მერჩანტის ნაცვლად შეარჩიეს, რომელიც დაუსაბუთებელი მიზეზების გამო გაუშვეს. ერთ-ერთ ინტერვიუში, კლარკმა განაცხადა, რომ მან მოსმენის დროს ქათმისა და რობოტის ცეკვები შეასრულა. სერიალის დებიუტი 2011 წლის აპრილში შედგა, დადებითი გამოხმაურებისა და სწრაფი წარმატების შემდეგ, მაუწყებელმა არხმა სერიალის მეორე სეზონის გადაღება გადაწყვიტა. კლარკმა, დაინერისის როლისთვის, 2011 წელს მოიპოვა „ემის ჯილდო“, როგორც „საუკეთესო დამხმარე მსახიობი, დრამის ჟანრის სერიალში“. 2013 წელს, კლარკი ნომინირებულიყო „გამოჩენილი დამხმარე მსახიობის წოდებაზე, დრამის ჟანრის სერიალში“ ემის პრაიმტაიმის 65-ე ჯილდოზე. იგი კვლავ ნომინირებულიყო ამ კატეგორიაში 2015 და 2016 წლებში.

კლარკმა ფართო ქება მიიღო თავისი შესრულებისთვის. შეაქეს მისი შესრულება, როდესაც იგი დეინერისის როლით, პირველი ეპიზოდის დასაწყისში შეშინებული გოგონიდან, სეზონის ბოლო ძლევამოსილ ქალად გადაიქცა. მეთიუ გილბერტმა, გაზეთ -დან, კლარკის სცენებს „ჰიპნოტიზირებადი“ უწოდა და დასძინა, რომ „კლარკს არა გააჩნია გამოსახვის ბევრი ემოციური მრავალფეროვნება დეინერისის როლის შესასრულებლად, გარდა სასტიკი გადაწყვეტილების მიღებისა, მაგრამ ის მაინც დამოქლონა“. ტოდ ვანდერვერფი, .. -იდან, კომენტარი გააკეთა ამგვარი ევოლუციის წიგნიდან ეკრანზე ადაპტაციის სირთულეზე, მაგრამ დაასკვნა, რომ „კლარკი [...] უფრო მეტია, ვიდრე ნაწერი წიგნში“. 2017 წელს, გავრცელებული მონაცემებით, კლარკი სატელევიზიო სფეროში ერთ-ერთი ყველაზე მაღალანაზღაურებადი მსახიობი გახდა, რომელმაც სერიალ „სატახტოთა თამაშის“ თითო ეპიზოდისთვის 2 მილიონი გირვანქა სტერლინგი მიიღო.

2012 წელს, კლარკი გამოჩნდა ფილმში „სპაიკის კუნძული“, რომელიც 1990 წლის „ “-ის პატივსაცემად დაწერილი რომანის მიხედვით გადაიღეს. 2013 წლის მარტიდან აპრილის ჩათვლით, კლარკმა ითამაშა ჰოლი გოულაითის როლი ბროდვეის სპექტაკლში „საუზმე ტიფანისთან“. იმავე წელს, მან ასევე ითამაშა ფილმში „დომ ჰემინგუეი“, ჯუდ ლოუსთან ერთად. ფილმის მიმართ რეაქცია ძირითადად დადებითი იყო, თუმცა, ფილმი სრული კომერციული წარუმატებლობა იყო.

2014 წლის მაისში გამოცხადდა, რომ კლარკი ჯეიმზ ფრანკოსთან ერთად, ითამაშებდა მხატვრულ ფილმში „ბოლო დღეების ბაღი“, მაგრამ ფილმის გადაღებამდე ორი კვირით ადრე გადაღებები გაუქმდა. მოგვიანებით კლარკს შესთავაზეს ანასტასია სტილის როლი ფილმში „გრეის ორმოცდაათი ელფერი, მაგრამ კლარკმა უარი განაცხადა ფილმში შიშველი სცენების გამო. ფილმში „ტერმინატორი: გენეზისი“ (2015) ითამაშა სარა კონორის როლი, არნოლდ შვარცენეგერთან, ჯაი კორტნისთან და ჯეისონ კლარკთან ერთად. ფილმმა, მთელ მსოფლიოში 400 მილიონ დოლარზე მეტი მოგება ნახა, მაგრამ კრიტიკოსებისგან ზოგადად არასასურველი შეფასებები მიიღო, მიუხედავად იმისა, კლარკმა მიიღო რამდენიმე ჯილდო, როგორიცაა „ახალგაზრდების არჩევანი, საუკეთესო ზაფხულის ფილმის ვარსკვლავის ჯილდო — ქალისთვის“ და გერმანიის „იუპიტერის ჯილდო“ „საუკეთესო საერთაშორისო მსახიობისთვის“.

2016 წელს, კლარკი სემ კლაფლინთან ერთად ითამაშა ფილმში „მე სანამ შენ შეგხვდებოდი“, რომელიც იმავე სახელწოდების ბესტსელერის (წიგნის) ეკრანიზაციაა და რომელიც 2016 წლის 3 ივნისს გამოვიდა. ფილმის კომერციულად წარმატებული აღმოჩნდა, რომელიც მთელი მსოფლიოს მასშტაბით 200 მილიონი დოლარი მოგება ნახა და კლარკის ყველაზე რეიტინგული ფილმი გახდა -ის მიხედვით. ლუიზა კლარკის როლისთვის, მან სემ კლაფლინთან ერთად ნომინირებულიყო „ “-სა და „ ჯილდოზე“.

მთავარი როლი შეასრულა, როგორც ექთანი ვენერას, ფილმში „ხმა ქვიდან“, რომელიც გამოვიდა 2017 აპრილში, შეზღუდული ჩვენებით და ხარისხში.

კლარკი ასევე უნდა ითამაშოს ფილმებში: „აგვისტოს იარაღები“ ჰელენა ბონემ კარტერთან, „დაყენება“ გლენ პაუელთან და „ეჭვის ქვეშ“ ჯეკ ჰიუსტონთან ერთად. 2016 წლის ნოემბერში, კლარკი აირჩიეს ფილმ „სოლო: ვარსკვლავური ომების ამბავი“-ს მთავარ როლზე, რომელიც 2018 წლის 25 მაისს გამოვა. 2017 წლის იანვარში, კლარკი აირჩიეს 2015 წლის კორეული კომედიური ფილმის „სილამაზის შიგნით“, ინგლისური ადაპტაციის მთავარ როლზე.

პირადი ცხოვრება
2012-2013 წლებში, კლარკს ურთიერთობა ჰქონდა კომიკოსსა და რეჟისორ სეთ მაკფარლეინთან. მათი ურთიერთობა დაახლოებით ექვსი თვე გაგრძელდა და მერე დაშორდნენ ერთმანეთს, მაგრამ მეგობრებად დარჩნენ.

2015 წლის ოქტომბრის თვის მდგომარეობით, კლარკი ცხოვრობს ჰამპსტედში, ლონდონში. 2016 წელს, მან შეიძინა 4,64 მილიონი დოლარის ღირებულების სახლი ვენეციაში, ლოს-ანჯელესში.

2014 წელს, ონლაინ-გამოცემა -ის მიხედვით, კლარკი მსოფლიოში ყველაზე სასურველ ქალად დასახელდა. 2015 წელს, იგი ჟურნალ „-ის“ მიერ, „ყველაზე სექსუალურ ქალად“ დაასახელა. ქალთა საერთაშორისო დღისადმი მიძღვნილ დღესთან დაკავშირებით, მან გამოაქვეყნა ბრიტანულ „“-ში თანამედროვე ფემინიზმსა და გენდერულ თანასწორობასთან დაკავშირებით სტატია, რომელიც დადებითად მიიღეს. კლარკის სურათი „როლინგ სტოუნის“ 2017 წლის 13 ივლისის გამოცემის გარეკანი გახდა.

ფილმოგრაფია
ფილმები
სერიალები
ვიდეო თამაშები
თეატრი